Regb-40

**NOME KOMMUNE**

**Reguleringsbestemmelser knyttet til reguleringsplan for Sagamoen industriområde**

Stadfestet av Fylkesmannen i Telemark, 05.11.75

Revidert: xx.xx.2023

Vedtatt: xx.xx.2023

1. Det regulerte området er vist på planen med reguleringsgrense. Innenfor reguleringsgrensen kan bygningsrådet forlange utarbeidet situasjonsplaner før godkjenning av aktuelle byggeprosjekter.

2. Det regulerte område skal benyttes til bygg og anlegg for industribedrifter, og til nødvendige tiltak i forbindelse med dette. Bebyggelse for andre formål tillates ikke ført opp i området. Unntatt herfra er eventuelle bygninger/anlegg for administrasjon og vaktmester for den aktuelle bedrift. Bedrifter som etter bygningsrådets skjønn vil medføre betydelige ulemper i form av støy, luft-eller vannforurensing, eller på annen måte medføre vesentlige ulemper for naboer eller andre anlegg/tiltak i omegnen, kan av bygningsrådet nektes anlagt innenfor det regulerte område.

Det tillates innendørs lagring av bobiler, campingvogner, biler og båter.

Det tillates at bygg benyttes som øvingslokale for nødetater.

3. Bygningsrådet skal ved behandlingen av byggemeldinger påse at bygningene får en god form og materialbehandling, harmonisk utførelse og god fargebruk.

4. Området rundt bygg og anlegg skal holdes i en stand som ikke virker skjemmende i seg selv, eller i forhold til omgivelsene. Bygningsrådet kan eventuelt kreve tiltak i form av beplantninger, innhegninger, grøntanlegg m.v. for å imøtekomme denne bestemmelse. Planene for disse anlegg skal godkjennes av bygningsrådet. Utendørs lagring skal skje på en tilfredstillende måte, og eventuelt avskjermes.

5. Hver bedrift skal på egen grunn ha tilstrekkelig plass for lasting, lossing og parkering. Hver bedrift skal ha minst 1 oppstillingsplass for bil pr. 100 m² golvflate for industri, og pr. 200 m² golvflate for lager.

6. Bebyggelsen skal oppføres av branntrygge materialer, og ikke overstige 2 etasjer eller 10 m høyde.

7. Den tillatte utnyttelsesgrad er 0,5.

8. Til området skal kunne anlegges 3 avkjørselsveger fra tilstøtende kommunal veg, etter bygningsrådets nærmere godkjenning, i samsvar med veglovens bestemmelser for avkjørsler fra off. veg.

9. Mindre vesentlige unntak fra disse reguleringsbestemmelser kan, hvor særlige grunner taler for det, tillates av bygningsrådet innenfor rammen av bygningsloven.

Nome komm. ing. kontor,

Lunde, 3/7 - 75